ZAPISNIK

[bookmark: _Hlk80603438]17. sjednice Vijeća Mjesnog odbora „Knez Mislav“ održane dana 27. listopada 2022., s početkom u 16:30 sati u prostorijama Mjesnog odbora „Knez Mislav“, Domagojeva 8

NAZOČNI ČLANOVI VIJEĆA: Iva Janeš, Vera Krnajski Hršak, Andrea Nothig Šarić, Kristina Vačevski 
Predsjednica Vijeća Mjesnog odbora „Knez Mislav“ Iva Janeš (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane.
Zapisnik 16. sjednice Vijeća Mjesnog odbora „Knez Mislav“ održane dana 22. rujna 2022., jednoglasno je prihvaćen.
Vijeće Mjesnog odbora „Knez Mislav“ donosi sljedeći:

DNEVNI RED:

1. Plan malih komunalnih akcija Mjesnog odbora „Knez Mislav“ 2023. – donošenje
2. Program građenja komunalne infrastrukture na području Grada Zagreba u
    2023. – mišljenje, traži se
3. Program održavanja javnih prometnih površina, građevina i uređaja javne
    namjene, javne rasvjete te izvanrednog održavanja nerazvrstanih cesta na
    području Grada Zagreba u 2023. – mišljenje, traži se
4. Korištenje prostora Mjesnog odbora „Knez Mislav“
5. Postavljanje kante za biootpad u Trpimirovoj ulici kod kbr. 17, donošenje zaključka
6. Pitanja i prijedlozi


[bookmark: _Hlk99044238][bookmark: _Hlk99044471]AD 1. Plan malih komunalnih akcija Mjesnog odbora „Knez Mislav“ 2023. – donošenje

[bookmark: _Hlk101372035]Vijeće nakon rasprave donosi;

	
Plan malih komunalnih akcija
Mjesnog odbora ''Knez Mislav'' u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Knez Mislav'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 36.120,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	12.010,00 eura

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	24.110,00 eura

	Ukupno
	36.120,00 eura



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 11.061 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 23.608 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 16.877,00 eura za asfalterski program i
	- 30 % ili 7.233,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Donji grad u 2023.



AD 2. Program građenja komunalne infrastrukture na području Grada Zagreba u
2023. – mišljenje, traži se

Vijeće nakon kraće rasprave donosi slijedeći;

Z A K L J U Č A K

o Programu građenja komunalne infrastrukture na području Grada Zagreba u 2023.

1. Vijeće Mjesnog odbora „Knez Mislav“ daje pozitivno mišljenje o Programu građenja
komunalne infrastrukture na području Grada Zagreba u 2023.

2. Ovaj se zaključak dostavlja Vijeću Gradske četvrti Donji grad.


AD 3. Program održavanja javnih prometnih površina, građevina i uređaja javne
namjene, javne rasvjete te izvanrednog održavanja nerazvrstanih cesta na
području Grada Zagreba u 2023. – mišljenje, traži se

Vijeće nakon kraće rasprave donosi slijedeći;


Z A K L J U Č A K

o Programa održavanja javnih površina, građevina i uređaja javne namjene, javne
rasvjete te izvanrednog održavanja nerazvstanih cesta na području Grada Zagreba u 2023.

1. Vijeće Mjesnog odbora „Knez Mislav“ daje pozitivno mišljenje o Programu održavanja
    javnih površina, građevina i uređaja javne namjene, javne rasvjete te izvanrednog
     održavanja nerazvrstanih cesta na području Grada Zagreba u 2023.

2. Ovaj se zaključak dostavlja Vijeću Gradske četvrti Donji grad.



AD 4. Korištenje prostora Mjesnog odbora „Knez Mislav“ 

Vijeće je jednoglasno odobrilo korištenje prostora korisnicima koji su to tažili te donosi slijedeće;


Z A K L J U Č A K
l. Udruzi Socijaldemokrati odobrava se povremeno korištenje dvorane u objektu
mjesne samouprave, Zagreb, Kneza Borne 9, u terminu petkom od 17:00 do 19:00 sati.

2. Prostor iz točke 1. ovog zaključka koristit će Udruga Socijaldemokrati bez
naknade.

3. Udruga Socijaldemokrati se obvezuje sa prostorom prilikom korištenja postupati sa
pažnjom dobrog gospodara.

4. O povremenom korištenju prostora iz točke l. ovog zaključka Gradski ured za
mjesnu samoupravu, civilnu zaštitu i sigurnost izdat će odobrenje o korištenju, a u skladu s
ovim zaključkom.





Z A K L J U Č A K

l. XVI. gimnaziji odobrava se povremeno korištenje dvorane u objektu mjesne
samouprave, Zagreb, Kneza Borne 9, u terminu četvrtkom od 12:30 do 15:30 sati.

2. Prostor iz točke 1. ovog zaključka koristit će XVI. gimnazija bez naknade.

3. XVI. gimnazija se obvezuje sa prostorom prilikom korištenja postupati sa pažnjom
dobrog gospodara.

4. O povremenom korištenju prostora iz točke l. ovog zaključka Gradski ured za
mjesnu samoupravu, civilnu zaštitu i sigurnost izdat će odobrenje o korištenju, a u skladu s
ovim zaključkom.


AD 5. Postavljanje kante za biootpad u Trpimirovoj ulici kod kbr. 17, donošenje zaključka
Vijeće je u raspravi odlučilo  da postoji potreba za žurno postavljanje kante za biootpad u Trpimirovoj ulici kod kbr. 17. te donijelo slijedeći;

Z A K L J U Č A K

o prijedlogu postavljanja kante za biootpad u Trpimirovoj ulici kod kbr. 17

1. Vijeće Mjesnog odbora „Knez Mislav“. raspravljalo je o prijedlogu postavljanja kante
     za biootpad u Trpimirovoj ulici kod kbr. 17.
2. Vijeće Mjesnog odbora „Knez Mislav“ zaključilo je da postoji potreba za žurno
     postavljanje kante za biootpad u Trpimirovoj ulici kod kbr. 17
3. Ovaj će Zaključak biti dostavljen Zagrebačkom holdingu d.o.o. – Podružnica Čistoća i
     Vijeću Gradske četvrti Donji grad na daljnje postupanje.

AD 6. Pitanja i prijedlozi
Dv Vedri dani su zatražili uvrštavanje u plan malih komunalnih akcija za 2023.:
· Postavljanje dasaka za sjedenje oko pješčanika
· Zamjena daski na klupi i stolu
Info je javljen našim referentima Donjeg Grada, no kako je plan već donesen nismo sigurni da će zahtjev biti odrađen u 2023. godini. Dodatan info bit će pravovremeno javljen. 






Sjednica je završena u 18:30 sati.
Zapisničarka: Iva Janeš

KLASA: 024-08/22-003/2159
URBROJ:251-13-11-1-22-02 
Zagreb, 27. listopada 2022.

 „Knez Mislav“
[bookmark: _GoBack]     Iva Janeš, v.r.
